title: 2014/607/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Agenției de aprovizionare a Euratom aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/277

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Agenției de aprovizionare a Euratom aferent exercițiului financiar 2012
   (2014/607/UE)
   PARLAMENTUL EUROPEAN,

               —

               având în vedere conturile anuale finale ale Agenției de aprovizionare a Euratom pentru exercițiul financiar 2012,

               —

               având în vedere Raportul Curții de Conturi privind conturile anuale ale Agenției de aprovizionare a Euratom pentru exercițiul financiar 2012, însoțit de răspunsurile agenției (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2008/114/CE, Euratom a Consiliului din 12 februarie 2008 de stabilire a statutului Agenției de aprovizionare a Euratom (4), în special articolul 8,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0180/2014),

               1.

               acordă directorului general al Agenției de aprovizionare a Euratom descărcarea de gestiune pentru execuția bugetului agenției aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului general al Agenției de aprovizionare a Euratom, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 213.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 41, 15.2.2008, p. 15.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Consiliului din 29 mai 1990 privind încheierea Acordului de constituire a Fondului comun pentru produsele de bază

text:
               11/Volumul 06

               RO

               Jurnalul Ofícial al Uniunii Europene

               57

         31990D0373

               L 182/1

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 29 mai 1990
   privind încheierea Acordului de constituire a Fondului comun pentru produsele de bază
   (90/373/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât Acordul de constituire a Fondului comun pentru produsele de bază implică chestiuni care intră în competența statelor membre și chestiuni referitoare la politica comercială comună;
   întrucât acordul a fost semnat de Comunitate la 21 octombrie 1981;
   întrucât statele membre au îndeplinit deja procedurile de ratificare, de acceptare sau de aprobare prevăzute în articolul 54 din acord;
   întrucât Comunitatea trebuie, în consecință, să aprobe la rândul său acordul, care este depus la Secretarul General al Organizației Națiunilor Unite,
   DECIDE:
   Articolul 1
   Acordul de constituire a Fondului comun pentru produsele de bază se aprobă în numele Comunității.
   Comunitatea procedează la depunerea instrumentului de aprobare a acordului la Secretarul General al Organizației Națiunilor Unite.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoana abilitată să depună instrumentul de aprobare în numele Comunității.
   Articolul 3
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 29 mai 1990.

            Pentru Consiliu

            Președintele

         M. GEOGHEGAN-QUINN


title: Decizia 2011/210/PESC a Consiliului din 1 aprilie 2011 privind o operație militară a Uniunii Europene în sprijinul operațiilor de asistență umanitară ca urmare a situației de criză din Libia ( „EUFOR Libia” )

text:
               5.4.2011

               RO

               Jurnalul Oficial al Uniunii Europene

               L 89/17

         DECIZIA 2011/210/PESC A CONSILIULUI
   din 1 aprilie 2011
   privind o operație militară a Uniunii Europene în sprijinul operațiilor de asistență umanitară ca urmare a situației de criză din Libia („EUFOR Libia”)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               În Rezoluția privind pacea și securitatea în Africa adoptată la 26 februarie 2011 [RCSONU 1970 (2011)], Consiliul de Securitate al Organizației Națiunilor Unite (Consiliul de Securitate) și-a exprimat profunda preocupare cu privire la situația din Libia și a condamnat violența și utilizarea forței împotriva civililor. De asemenea, Consiliul de Securitate a solicitat tuturor statelor membre ale Organizației Națiunilor Unite să pună la dispoziție asistență umanitară și conexă în Libia.

               (2)

               În Rezoluția privind situația din Libia adoptată la 17 martie 2011 [RCSONU 1973 (2011)], Consiliul de Securitate a reamintit RCSONU 1970 (2011) și și-a exprimat hotărârea de a asigura protecția civililor și a zonelor locuite de civili, precum și trecerea rapidă și neîngrădită a asistenței umanitare și siguranța personalului umanitar. Consiliul de Securitate a salutat de asemenea răspunsul statelor învecinate, în special al Tunisiei și al Egiptului, în vederea abordării nevoilor refugiaților și ale lucrătorilor străini și a solicitat comunității internaționale să sprijine aceste eforturi.

               (3)

               De asemenea, Consiliul de Securitate a autorizat statele membre care au informat în acest sens Secretarul General al Organizației Națiunilor Unite, acționând la nivel național sau prin intermediul unor organizații sau acorduri regionale și în cooperare cu Secretarul General al Organizației Națiunilor Unite și cu statele membre ale Ligii Statelor Arabe, să ia toate măsurile necesare în vederea protejării civililor și a zonelor locuite de civili din Libia aflate sub amenințarea atacurilor, excluzând totodată orice formă de forță de ocupare străină pe orice parte a teritoriului libian.

               (4)

               În concluziile sale din 21 martie 2011, Consiliul și-a exprimat preocuparea față de situația din Libia și a condamnat încălcarea flagrantă și sistematică a drepturilor omului, violența și represaliile brutale ale regimului împotriva poporului libian. Consiliul și-a exprimat satisfacția în ceea ce privește adoptarea RCSONU 1973 (2011) și a subliniat hotărârea Uniunii de a contribui la punerea în aplicare a acesteia și de a acționa în acest scop în mod colectiv și hotărât, alături de toți partenerii internaționali, în special Liga Statelor Arabe și alți factori interesați la nivel regional. Acesta a confirmat faptul că obiectivul principal al Uniunii îl constituie protejarea populației civile și sprijinul acordat poporului libian pentru ca acesta să își poată îndeplini aspirațiile către o societate democratică.
               Consiliul a afirmat de asemenea că Uniunea este pregătită să ofere sprijin pentru asistență umanitară în cadrul politicii de securitate și apărare comune, ca urmare a unei solicitări din partea Oficiului Organizației Națiunilor Unite pentru coordonarea afacerilor umanitare (OCHA) și cu respectarea rolului de coordonare al Organizației Națiunilor Unite.

               (5)

               La 24 martie 2011 Consiliul a aprobat un concept de gestionare a crizelor drept răspuns la criza din Libia. Planificarea ulterioară ar trebui să se concentreze pe sprijinul acordat asistenței umanitare. În special, operația nu va avea impact asupra neutralității sau imparțialității actorilor umanitari. Orice decizie de a lansa operația trebuie să fie precedată de o solicitare din partea OCHA și trebuie să fie luată în lumina unei evaluări curente a riscurilor și a amenințărilor.

               (6)

               Se desfășoară o coordonare și o consultare strânsă cu guvernele Egiptului și Tunisiei în vederea obținerii din partea lor a autorizației pentru o posibilă prezență militară a Uniunii în țările lor.

               (7)

               Comitetul politic și de securitate (COPS) ar trebui să exercite, sub responsabilitatea Consiliului și a Înaltului Reprezentant al Uniunii pentru afaceri externe și politica de securitate (Înaltul Reprezentant), controlul politic asupra operației militare a Uniunii, să îi asigure orientarea strategică și să ia deciziile relevante în conformitate cu articolul 38 paragraful al treilea din Tratatul privind Uniunea Europeană (TUE).

               (8)

               Este necesar să se negocieze și să se încheie acordurile internaționale referitoare la participarea statelor terțe la operațiile Uniunii și la statutul forțelor și al personalului Uniunii.

               (9)

               Cheltuielile operaționale aferente prezentei decizii, care au implicații militare sau de apărare, ar trebui să fie suportate de statele membre în temeiul articolului 41 alineatul (2) din TUE și în conformitate cu Decizia 2008/975/PESC a Consiliului din 18 decembrie 2008 de înființare a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare („ATHENA”) (1).

               (10)

               Articolul 28 alineatul (1) din TUE împuternicește Consiliul să adopte decizii de stabilire a mijloacelor care urmează să fie puse la dispoziția Uniunii. Valoarea de referință financiară pentru o perioadă inițială de patru luni pentru costurile comune ale operației militare a Uniunii Europene constituie cea mai bună estimare actuală și nu aduce atingere cifrelor definitive care urmează să fie incluse într-un buget aprobat în conformitate cu normele stabilite în ATHENA.

               (11)

               În conformitate cu articolul 5 din Protocolul privind poziția Danemarcei, anexat la TUE și la Tratatul privind funcționarea Uniunii Europene (TFUE), Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în materie de apărare. Danemarca nu participă, prin urmare, la finanțarea acestei operații,

         ADOPTĂ PREZENTA DECIZIE:
   Articolul 1
   Misiune
   (1)   Pentru a susține mandatele prevăzute de rezoluțiile Consiliului de Securitate al Organizației Națiunilor Unite 1970 (2011) și 1973 (2011), Uniunea, în cazul unei solicitări din partea Oficiului Organizației Națiunilor Unite pentru coordonarea afacerilor umanitare (OCHA), desfășoară în cadrul politicii de securitate și apărare comună o operație militară, denumită în continuare „EUFOR Libia”, în vederea sprijinirii asistenței umanitare în regiune. Operația va respecta pe deplin Liniile directoare privind folosirea resurselor militare și de protecție civilă în vederea sprijinirii activităților umanitare ale Organizației Națiunilor Unite în situații de urgență complexe și Orientările privind folosirea resurselor militare străine pentru a sprijini operațiile umanitare în contextul crizei actuale din Africa de Nord.
   (2)   În sprijinul acestui obiectiv politic, în cazul unei solicitări din partea OCHA, EUFOR Libia, respectând pe deplin liniile directoare și orientările menționate la alineatul (1):

               —

               contribuie la mutarea și evacuarea în condiții de siguranță a persoanelor strămutate;

               —

               sprijină, cu capacități specifice, agențiile umanitare în activitățile lor.

         Articolul 2
   Numirea comandantului operației UE
   Contraamiralul Claudio GAUDIOSI este numit comandantul operației Uniunii Europene EUFOR Libia.
   Articolul 3
   Desemnarea comandamentului operațional al UE
   Comandamentul operațional al EUFOR Libia este situat la Roma.
   Articolul 4
   Planificarea și lansarea operației
   Decizia privind lansarea operației militare a Uniunii Europene se adoptă de către Consiliu, în lumina unei evaluări curente a riscurilor și a amenințărilor, în urma aprobării planului de operații și a regulilor de angajare.
   Articolul 5
   Controlul politic și conducerea strategică
   (1)   Sub responsabilitatea Consiliului și a Înaltului Reprezentant, COPS exercită controlul politic și conducerea strategică a EUFOR Libia. Consiliul autorizează COPS să ia deciziile relevante, în conformitate cu articolul 38 paragraful al treilea din TUE. Această autorizare include competențe de modificare a documentelor de planificare, inclusiv a planului de operații, a lanțului de comandă și a regulilor de angajare. Autorizarea se referă, de asemenea, la competențele necesare pentru luarea de decizii privind numirea comandantului operației Uniunii Europene și a comandantului forței Uniunii Europene. Competențele de decizie în ceea ce privește obiectivele și încheierea operației militare a EUFOR Libia îi revin în continuare Consiliului.
   (2)   COPS raportează Consiliului la intervale regulate.
   (3)   COPS primește periodic din partea președintelui Comitetului Militar al Uniunii Europene (CMUE) rapoarte privind desfășurarea EUFOR Libia. COPS poate să invite comandantul operației Uniunii Europene sau comandantul forței Uniunii Europene la întrunirile sale, după caz.
   Articolul 6
   Conducerea militară
   (1)   CMUE supraveghează executarea corespunzătoare a EUFOR Libia desfășurată sub responsabilitatea comandantului operației Uniunii Europene.
   (2)   CMUE primește periodic rapoarte din partea comandantului operației Uniunii Europene. CMUE poate să îl invite pe acesta sau pe comandantul forței Uniunii Europene la întrunirile sale, după caz.
   (3)   Președintele CMUE acționează ca principal punct de contact cu comandantul operației Uniunii Europene.
   Articolul 7
   Punerea în aplicare și coerența reacției Uniunii
   (1)   Înaltul Reprezentant asigură punerea în aplicare a prezentei decizii, precum și coerența acesteia cu acțiunea externă a Uniunii în general, inclusiv cu activitățile Uniunii în domeniul ajutorului umanitar.
   (2)   Comandantul operației Uniunii Europene asistă Înaltul Reprezentant în punerea în aplicare a prezentei decizii.
   Articolul 8
   Cooperarea cu alți actori
   (1)   Planificarea și desfășurarea operației se efectuează în strânsă cooperare și complementaritate cu OCHA, care coordonează răspunsul umanitar global, cu Organizația Tratatului Atlanticului de Nord și cu alți actori.
   (2)   EUFOR Libia cooperează îndeaproape cu coordonatorul (coordonatorii) desemnat (desemnați) de către Organizația Națiunilor Unite, precum și cu coordonatorul (coordonatorii) desemnat (desemnați) de Liga Statelor Arabe și cu statele membre ale acesteia.
   (3)   După caz, vor avea loc consultări cu Uniunea Africană.
   Articolul 9
   Participarea statelor terțe
   (1)   Fără a aduce atingere autonomiei decizionale a Uniunii sau cadrului instituțional unic și în conformitate cu orientările relevante ale Consiliului European, statele terțe, în special statele membre ale Ligii Statelor Arabe, pot fi invitate să participe la operație.
   (2)   Consiliul autorizează COPS să invite statele terțe să ofere contribuții și să adopte, la recomandarea comandantului operației Uniunii Europene și a CMUE, deciziile corespunzătoare privind acceptarea contribuțiilor propuse.
   (3)   Dispozițiile detaliate privind participarea statelor terțe fac obiectul unor acorduri încheiate în temeiul articolului 37 din TUE și în conformitate cu procedura prevăzută la articolul 218 din TFUE. În cazul în care Uniunea și un stat terț au încheiat un acord prin care se instituie un cadru pentru participarea statului terț respectiv la operații ale Uniunii de gestionare a crizelor, dispozițiile respectivului acord se aplică în cadrul prezentei operații.
   (4)   Statele terțe care aduc contribuții militare importante la EUFOR Libia au aceleași drepturi și obligații în ceea ce privește gestionarea curentă a operației ca și statele membre care participă la operație.
   (5)   Consiliul autorizează COPS să adopte deciziile relevante cu privire la instituirea unui comitet al țărilor contribuitoare, în cazul în care statele terțe ar aduce contribuții militare importante.
   Articolul 10
   Statutul forțelor și al personalului aflate sub comanda Uniunii
   Statutul forțelor aflate sub comanda Uniunii și al personalului acestora, incluzând privilegiile, imunitățile și alte garanții necesare îndeplinirii și bunei desfășurări a operației acestora, poate face obiectul unor acorduri încheiate în temeiul articolului 37 din TUE și în conformitate cu procedura prevăzută la articolul 218 alineatul (3) din TFUE.
   Articolul 11
   Dispoziții financiare
   (1)   Costurile comune ale EUFOR Libia sunt gestionate în conformitate cu Decizia 2008/975/PESC.
   (2)   Suma de referință financiară pentru costurile comune ale EUFOR Libia este de 7 900 000 EUR. Procentajul valorii de referință menționate la articolul 25 alineatul (1) din Decizia 2008/975/PESC se stabilește la 30 %.
   Articolul 12
   Comunicarea de informații către părțile terțe
   (1)   Înaltul Reprezentant este autorizat să comunice Egiptului, Ligii Statelor Arabe, Organizației Națiunilor Unite, Tunisiei, Uniunii Africane, precum și altor părți terțe asociate la prezenta decizie informații și documente clasificate ale Uniunii, întocmite pentru EUFOR Libia, până la nivelul de clasificare corespunzător pentru fiecare dintre acestea și în conformitate cu normele de securitate al Consiliului (2).
   (2)   Înaltul Reprezentant este autorizat să comunice Egiptului, Ligii Statelor Arabe, Organizației Națiunilor Unite, Tunisiei, Uniunii Africane, precum și altor părți terțe asociate la prezenta decizie documente neclasificate ale Uniunii legate de deliberările Consiliului referitoare la EUFOR Libia și care fac obiectul obligației de păstrare a secretului profesional în temeiul articolului 6 alineatul (1) din Regulamentul de procedură al Consiliului (3).
   Articolul 13
   Intrarea în vigoare și încheierea
   (1)   Prezenta decizie întră în vigoare la data adoptării sale.
   (2)   În cazul în care Consiliul nu decide altfel, EUFOR Libia se încheie cel târziu la patru luni de la atingerea capacității operaționale inițiale.
   (3)   Prezenta decizie se abrogă de la ultima dintre data închiderii comandamentului operațional al Uniunii Europene și data închiderii comandamentului forțelor, în conformitate cu planurile aprobate pentru încheierea EUFOR Libia și fără a aduce atingere procedurilor relevante privind auditul și prezentarea situațiilor financiare ale acesteia, prevăzute în Decizia 2008/975/PESC.

      Adoptată la Bruxelles, 1 aprilie 2011.

            Pentru Consiliu

            Președintele

         MARTONYI J.

      (1)  JO L 345, 23.12.2008, p. 96.

      (2)  Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (JO L 101, 11.4.2001, p. 1).

      (3)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Alegerea Ombudsmanului European Decizia Parlamentului European din 20 ianuarie 2010 privind alegerea Ombudsmanului European#ANEXĂ

text:
               11.11.2010

               RO

               Jurnalul Oficial al Uniunii Europene

               CE 305/19

         Miercuri, 20 ianuarie 2010Alegerea Ombudsmanului European
   P7_TA(2010)0001
   Decizia Parlamentului European din 20 ianuarie 2010 privind alegerea Ombudsmanului European
   2010/C 305 E/06

      Parlamentul European,

   având în vedere Tratatul privind funcționarea Uniunii Europene și, în special, articolul 24 al treilea paragraf și articolul 228,
   având în vedere Tratatul de instituire a Comunității Europene a Energiei Atomice și, în special, articolul 106a,
   având în vedere Decizia 94/262/CECO, CE, Euratom a Parlamentului European din 9 martie 1994, privind statutul și condițiile generale pentru exercitarea funcțiilor Ombudsmanului (1),
   având în vedere articolul 204 din Regulamentul său de procedură,
   având în vedere apelul la candidaturi (2),
   având în vedere votul său din 20 ianuarie 2010,

               1.

               Alege pe Nikiforos DIAMANDOUROS ca Ombudsman European,

               2.

               Invită pe Nikiforos DIAMANDOUROS să depună jurământul în fața Curții de Justiție,

               3.

               Încredințează Președintelui sarcina de a publica decizia anexată în Jurnalul Oficial al Uniunii Europene,

               4.

               Încredințează Președintelui sarcina de a transmite decizia respectivă Consiliului, Comisiei și Curții de Justiție.

      (1)  JO L 113, 4.5.1994, p. 15.

      (2)  JO C 216, 10.9.2009, p. 7.

      Miercuri, 20 ianuarie 2010ANEXĂ

         DECIZIA PARLAMENTULUI EUROPEAN
         din 20 ianuarie 2010
         privind alegerea Ombudsmanului European
         PARLAMENTUL EUROPEAN,
         Având în vedere Tratatul privind funcționarea Uniunii Europene și, în special, articolul 24 al treilea paragraf și articolul 228,
         Având în vedere Tratatul de instituire a Comunității Europene a Energiei Atomice și, în special articolul 106a,
         Având în vedere Decizia 94/262/CECO, CE, Euratom a Parlamentului European din 9 martie 1994, privind statutul și condițiile generale pentru exercitarea funcțiilor Ombudsmanului (1),
         Având în vedere articolul 204 din Regulamentul său de procedură,
         Având în vedere apelul la candidaturi (2),
         Având în vedere votul său din 20 ianuarie 2010,
         DECIDE:
         să aleagă pe Nikiforos DIAMANDOUROS ca Ombudsman European.

            Adoptată la Strasbourg, 20 ianuarie 2010

                  Pentru Parlamentul European

                  Președintele

               Jerzy BUZEK

         (1)  JO L 113, 4.5.1994, p. 15.

         (2)  JO C 216, 10.9.2009, p. 7.


title: Decizia Comitetului european pentru risc sistemic din 1 iunie 2015 privind desemnarea responsabilului cu protecția datelor al Comitetului european pentru risc sistemic (CERS/2015/1)

text:
               20.6.2015

               RO

               Jurnalul Oficial al Uniunii Europene

               C 204/18

         DECIZIA COMITETULUI EUROPEAN PENTRU RISC SISTEMIC
   din 1 iunie 2015
   privind desemnarea responsabilului cu protecția datelor al Comitetului european pentru risc sistemic
   (CERS/2015/1)
   (2015/C 204/06)
   CONSILIUL GENERAL AL COMITETULUI EUROPEAN PENTRU RISC SISTEMIC,
   având în vedere Regulamentul (UE) nr. 1092/2010 al Parlamentului European și al Consiliului din 24 noiembrie 2010 privind supravegherea macroprudențială la nivelul Uniunii Europene a sistemului financiar și de înființare a unui Comitet european pentru risc sistemic (1),
   având în vedere Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (2), în special articolul 24,
   având în vedere Regulamentul (UE) nr. 1096/2010 al Consiliului din 17 noiembrie 2010 privind acordarea unor competențe specifice Băncii Centrale Europene referitoare la funcționarea Comitetului european pentru risc sistemic (3), în special articolul 6,
   având în vedere Decizia CERS/2012/1 a Comitetului european pentru risc sistemic din 13 iulie 2012 de punere în aplicare a normelor privind protecția datelor la Comitetul european pentru risc sistemic (4), în special articolul 3,
   ADOPTĂ PREZENTA DECIZIE:
   Doamna Barbara Eggl este desemnată drept responsabilul cu protecția datelor (RPD) al Comitetului european pentru risc sistemic (CERS) începând cu 1 iunie 2015 până la 31 mai 2017. Doamna Eggl este desemnată drept RPD al CERS în calitatea acesteia de membru al personalului și de RPD al Băncii Centrale Europene.

      Adoptată la Frankfurt pe Main, 1 iunie 2015.

            Președintele CERS

         Mario DRAGHI

      (1)  JO L 331, 15.12.2010, p. 1.

      (2)  JO L 8, 12.1.2001, p. 1.

      (3)  JO L 331, 15.12.2010, p. 162.

      (4)  JO C 286, 22.9.2012, p. 16.


title: 2011/281/UE: Decizia Comisiei din 16 mai 2011 de modificare a Deciziei 2009/146/CE privind numirea membrilor și consilierilor comitetelor științifice și a corpului de consilieri instituite prin Decizia 2008/721/CE

text:
               17.5.2011

               RO

               Jurnalul Oficial al Uniunii Europene

               L 129/15

         DECIZIA COMISIEI
   din 16 mai 2011
   de modificare a Deciziei 2009/146/CE privind numirea membrilor și consilierilor comitetelor științifice și a corpului de consilieri instituite prin Decizia 2008/721/CE
   (2011/281/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2008/721/CE a Comisiei din 5 septembrie 2008 de instituire a unei structuri consultative compuse din comitete științifice și experți în domeniul siguranței consumatorilor, al sănătății publice și al mediului și de abrogare a Deciziei 2004/210/CE (1), în special articolul 5,
   întrucât:

               (1)

               Prin Decizia 2008/721/CE, Comisia a instituit trei comitete științifice, respectiv Comitetul științific pentru siguranța consumatorilor (CSSC), Comitetul științific pentru riscurile asupra sănătății și mediului (CSRSM) și Comitetul științific pentru riscuri sanitare emergente și noi (CSRSEN), precum și un corp de consilieri științifici pentru evaluarea riscurilor (denumit în continuare „corpul de consilieri”) în domeniul siguranței consumatorilor, sănătății publice și mediului.

               (2)

               Prin Decizia 2009/146/CE (2), Comisia a numit membrii CSSC, CSRSM și CSRSEN, precum și consilierii științifici ai corpului de consilieri.

               (3)

               În conformitate cu articolul 12 din Decizia 2008/721/CE, comitetele științifice au adoptat norme procedurale comune care stabilesc, printre altele, criteriile de participare pentru membrii comitetelor științifici și condițiile pe baza cărora expiră calitatea de membru al comitetului, astfel cum este precizat la punctul 4 litera (a) din anexa II la decizie.

               (4)

               La articolul 5 alineatul (2) din Decizia 2008/721/CE se precizează că, în cazul în care un membru al unui comitet științific nu îndeplinește criteriile de participare stabilite prin normele procedurale sau dorește să demisioneze, Comisia poate încheia mandatul acestuia și poate numi un alt membru din cadrul corpului de consilieri.

               (5)

               Doi membri ai CSRSM, un membru al CSSC și un membru al CRSSEN au demisionat, în timp ce doi membri ai CSSC nu îndeplinesc criteriile de participare și calitatea lor de membru ar trebui să ia sfârșit. Este necesară numirea de noi membri pentru a asigura disponibilitatea tipurilor de expertiză necesare în comitetele respective.

               (6)

               În conformitate cu articolul 3 alineatul (2) din Decizia 2008/721/CE, experții din corpul de consilieri care urmează să îi înlocuiască pe acei membri ai comitetelor științifice care au demisionat sau a căror calitate de membru a luat sfârșit au fost selecționați în funcție de domeniul lor de expertiză și, cu respectarea acestui criteriu, în conformitate cu o distribuție geografică care să reflecte diversitatea problemelor și a abordărilor științifice, în special din Europa.

               (7)

               Membrii care au demisionat sau a căror calitate de membru a luat sfârșit ar trebui numiți consilieri în evaluarea riscurilor pe lângă corpul de consilieri,

         ADOPTĂ PREZENTA DECIZIE:
   Articolul 1
   Calitatea de membru a experților enumerați la punctul 1 din anexa la prezenta decizie a luat sfârșit.
   Experții în cauză sunt numiți consilieri științifici în evaluarea riscurilor pe lângă corpul de consilieri.
   Experții enumerați la punctul 2 din anexa la prezenta decizie sunt numiți membri ai comitetelor științifice înființate prin Decizia 2008/721/CE, astfel cum este specificat în anexa menționată mai sus.
   Articolul 2
   Anexele I și II la Decizia 2009/146/CE se modifică în conformitate cu anexa la prezenta decizie.
   Articolul 3
   Prezenta decizie intră în vigoare în prima zi de la data publicării în Jurnalul Oficial al Uniunii Europene.

      Adoptată la Bruxelles, 16 mai 2011.

            Pentru Comisie

            Președintele

         José Manuel BARROSO

      (1)  JO L 241, 10.9.2008, p. 21.

      (2)  JO L 49, 20.2.2009, p. 33.

      ANEXĂ
      Anexele I și II la Decizia 2009/146/CE se modifică după cum urmează:

                  1.

                  Numele următorilor experți sunt eliminate din anexa I și introduse în anexa II:

                     Comitetul științific pentru siguranța consumatorilor

                              Nume

                              Prenume

                              Institut sau organism de care aparține

                              GALLI

                              Corrado

                              University of Milan, Milano, Italy

                              SAVOLAINEN

                              Kai

                              Finnish Institute of Occupational Health, Helsinki, Finland

                              EISENBRAND

                              Gerhard

                              University of Kaiserslautern, Kaiserslautern, Germany

                     Comitetul științific pentru riscurile asupra sănătății și mediului

                              Nume

                              Prenume

                              Institut sau organism de care aparține

                              CALOW

                              Peter

                              Roskilde University, Roskilde, Denmark

                              DAVISON

                              John

                              French National Institute for Agricultural Research (INRA), Paris, France

                     Comitetul științific pentru riscuri sanitare emergente și noi

                              Nume

                              Prenume

                              Institut sau organism de care aparține

                              STAHL

                              Dorothea

                              Paracelsus Private Medical University, Salzburg, Austria

                  2.

                  Numele următorilor experți sunt introduse în anexa I și eliminate din anexa II:

                     Comitetul științific pentru siguranța consumatorilor

                              Nume

                              Prenume

                              Institut sau organism de care aparține

                              NIELSEN

                              Elsa

                              Technical University of Denmark, Søborg, Denmark

                              VAN BENTHEM

                              Jan

                              National Institute for Public Health and the Environment (RIVM), Bilthoven, the Netherlands

                     Comitetul științific pentru riscurile asupra sănătății și mediului

                              Nume

                              Prenume

                              Institut sau organism de care aparține

                              ALTENBURGER

                              Rolf

                              Helmholtz Centre for Environmental Research, Leipzig, Germany

                              KRÄTKE

                              Renate

                              Federal Institute for Risk Assessment (BfR), Berlin, Germany

                     Comitetul științific pentru riscuri sanitare emergente și noi

                              Nume

                              Prenume

                              Institut sau organism de care aparține

                              HENSTEN

                              Arne

                              University of Tromsö, Tromsö, Norway


title: 2010/682/UE: Decizia Consiliului din 8 noiembrie 2010 privind lansarea schimbului automat de date în ceea ce privește datele dactiloscopice în Slovacia

text:
               11.11.2010

               RO

               Jurnalul Oficial al Uniunii Europene

               L 293/58

         DECIZIA CONSILIULUI
   din 8 noiembrie 2010
   privind lansarea schimbului automat de date în ceea ce privește datele dactiloscopice în Slovacia
   (2010/682/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organelor, ale oficiilor sau ale agențiilor Uniunii adoptate înainte de intrarea în vigoare a Tratatului de la Lisabona continuă să producă efecte juridice atât timp cât aceste acte nu vor fi fost abrogate, anulate sau modificate în temeiul tratatelor.

               (2)

               În consecință, se aplică articolul 25 din Decizia 2008/615/JAI și Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               În conformitate cu dispozițiile de la capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se aplică fiecăruia dintre schimburile automate de date și trebuie să fie completat de un stat membru de îndată ce acesta consideră că îndeplinește condițiile pentru schimbul de date din categoria de date corespunzătoare.

               (5)

               Slovacia a completat chestionarul privind protecția datelor și chestionarul referitor la schimbul de date dactiloscopice.

               (6)

               Slovacia a derulat cu succes un test-pilot împreună cu Austria.

               (7)

               O vizită de evaluare a fost efectuată în Slovacia, iar echipa de evaluare din Austria și Germania a elaborat un raport privind vizita de evaluare și l-a înaintat grupului de lucru competent al Consiliului.

               (8)

               Un raport de evaluare global, care sintetizează rezultatele chestionarului, vizita de evaluare și testul-pilot referitor la schimbul de date dactiloscopice, a fost înaintat Consiliului,

         ADOPTĂ PREZENTA DECIZIE:
   Articolul 1
   În scopul căutării automate a datelor dactiloscopice, Slovacia a pus în aplicare pe deplin dispozițiile generale privind protecția datelor incluse în capitolul 6 din Decizia 2008/615/JAI și poate primi și furniza date cu caracter personal în temeiul articolului 9 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Bruxelles, 8 noiembrie 2010.

            Pentru Consiliu

            Președintele

         M. WATHELET

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: Decizia Consiliului din 22 noiembrie 1984 privind încheierea unui Acord sub formă de schimb de scrisori între Comunitatea Economică Europeană și guvernul Noii Zeelande de modificare a unui Acord de disciplină concertată între Noua Zeelandă și Comunitate privind brânzeturile

text:
               03/Volumul 04

               RO

               Jurnalul Ofícial al Uniunii Europene

               264

         31984D0561

               L 308/59

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 22 noiembrie 1984
   privind încheierea unui Acord sub formă de schimb de scrisori între Comunitatea Economică Europeană și guvernul Noii Zeelande de modificare a unui Acord de disciplină concertată între Noua Zeelandă și Comunitate privind brânzeturile
   (84/561/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât în timpul negocierilor comerciale din cadrul Acordului General pentru Tarife și Comerț (GATT), Comunitatea a încheiat un acord cu Noua Zeelandă privind brânzeturile (1);
   întrucât, pentru a se atinge obiectivele acordului, ar trebui modificate anumite dispoziții ale acestuia;
   întrucât Comisia a început negocieri cu Noua Zeelandă pe această temă și a ajuns la un acord satisfăcător cu această țară,
   DECIDE:
   Articolul 1
   Acordul sub forma unui schimb de scrisori între Comunitatea Economică Europeană și guvernul Noii Zeelande, de modificare a Acordului de disciplină concertată între Noua Zeelandă și Comunitate privind brânzeturile, se aprobă în numele Comunității.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoana împuternicită să semneze acordul prin care Comunitatea își asumă obligații.

      Adoptată la Bruxelles, 22 noiembrie 1982.

            Pentru Consiliu

            Președintele

         J. BRUTON

      (1)  JO L 71, 17.3.1980, p. 144.


title: 2007/430/CE: Decizia Comisiei din 19 iunie 2007 de încheiere a procedurii antidumping privind importurile de fibre sintetice discontinue din poliester (PSF) originare din Malaezia și din Taiwan și de eliberare a sumelor depuse cu titlu de taxă provizorie instituită

text:
               21.6.2007

               RO

               Jurnalul Oficial al Uniunii Europene

               L 160/30

      DECIZIA COMISIEI

   din 19 iunie 2007
   de încheiere a procedurii antidumping privind importurile de fibre sintetice discontinue din poliester (PSF) originare din Malaezia și din Taiwan și de eliberare a sumelor depuse cu titlu de taxă provizorie instituită
   (2007/430/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) („regulamentul de bază”), în special articolul 9,
   după consultarea comitetului consultativ,
   întrucât:
   A.   PROCEDURA

               (1)

               La 3 martie 2006, Comisia a primit o plângere, în conformitate cu articolul 5 din regulamentul de bază, referitoare la practici de dumping prejudiciabil care vizează importuri de fibre sintetice discontinue din poliester (PSF) originare din Malaezia și Taiwan. Plângerea a fost depusă de CIRFS (Comité International de la Rayonne et des Fibres Synthétiques) care reprezintă peste 50 % din totalul producției comunitare de PSF.

               (2)

               În urma inițierii unei anchete antidumping la 12 aprilie 2006, Comisia a impus, prin Regulamentul (CE) nr. 2005/2006 (2) (denumit în continuare „regulamentul provizoriu”), taxe antidumping provizorii asupra importurilor în Comunitate a fibrelor sintetice discontinue din poliester („PSF”) originare din Malaezia și Taiwan. Taxele antidumping provizorii care se prezentau sub forma unor taxe ad valorem cuprinse între 12,4 % și 23 % pentru Malaezia și între 14,7 % și 29,5 % pentru Taiwan s-au aplicat de la 29 decembrie 2006.

               (3)

               În urma publicării regulamentului provizoriu, părțile au fost informate cu privire la faptele și considerentele care au stat la baza regulamentului provizoriu. Tuturor părților li s-a acordat un termen pentru a-și putea formula observațiile în urma informațiilor comunicate.

               (4)

               Unele părți interesate au prezentat comentarii în scris. Părților care au solicitat acest lucru li s-a acordat, de asemenea, ocazia de a fi audiate.

               (5)

               Comisia a continuat să caute toate informațiile pe care le-a considerat necesare în vederea stabilirii concluziilor sale definitive. Pe baza acestor concluzii, Comisia a constatat că există motive imperioase, legate de interesul comunitar, de a nu institui măsuri antidumping asupra importurilor de fibre PSF din țările în cauză.

               (6)

               Comisia a comunicat toate faptele și considerentele esențiale pe baza cărora s-a intenționat încheierea procedurii. Părților interesate li s-a acordat, de asemenea, un termen pentru a-și prezenta observațiile privind informațiile comunicate și posibilitatea de a fi audiate. Comentariile prezentate de părțile interesate în scris sau în cursul audierilor au fost examinate și, după caz, luate în considerare pentru concluziile definitive.

               (7)

               Inițial, după consultarea comitetului consultativ, Comisia a prezentat Consiliului un raport privind rezultatele consultărilor, însoțit de o propunere de încheiere a procedurii din motive legate de interesul comunitar.

         B.   RETRAGEREA PLÂNGERII ȘI ÎNCHEIEREA PROCEDURII

               (8)

               Între timp, printr-o scrisoare datând din 23 mai 2007 și adresată Comisiei, reclamantul și-a retras oficial plângerea referitoare la importurile de fibre sintetice discontinue din poliester (PSF) originare din Malaezia și Taiwan.

               (9)

               În conformitate cu articolul 9 alineatul (1) din regulamentul de bază, procedura poate fi încheiată în cazul în care plângerea este retrasă, cu excepția cazului în care încheierea procedurii nu este în interesul comunitar.

               (10)

               Comisia a considerat că prezenta procedură ar trebui încheiată deoarece ancheta nu a scos la iveală niciun element care să arate că această încheiere nu este în interesul comunitar.

               (11)

               Într-adevăr, în timpul anchetei Comisia a contactat toate părțile cunoscute ca fiind interesate în vederea obținerii opiniei lor. În afară de industria comunitară, un număr de utilizatori și asociații de utilizatori au prezentat observații și au fost audiați privind posibilul impact al instituirii măsurilor definitive. Pe baza acestor concluzii noi, Comisia a constatat că există motive imperioase, legate de interesul comunitar, de a nu institui măsuri antidumping asupra importurilor de fibre PSF din țările în cauză. Pe baza argumentelor descrise în continuare s-a efectuat o evaluare a diferitor interese examinate în ansamblul lor.

               (12)

               Într-adevăr, ca urmare a instituirii măsurilor provizorii, un importator, un număr mare de utilizatori și asociații de utilizatori s-au manifestat și au afirmat că nivelul măsurilor era deosebit de înalt și că, prin urmare, aceștia erau împiedicați să importe de la principala lor sursă de aprovizionare din Asia. Ei au confirmat că argumentele au fost deja prezentate de alți utilizatori înainte de instituirea măsurilor provizorii prevăzute la considerentele (156)-(158) din regulamentul provizoriu și au prezentat noi argumente.

               (13)

               În vederea examinării detaliate a relevanței noilor aspecte prezentate de industriile utilizatoare, Comisia a solicitat părților să furnizeze date și elemente de probă care să încurajeze ansamblul utilizatorilor și al asociațiilor de utilizatori să coopereze în continuare la anchetă. Nivelul de cooperare a crescut în comparație cu situația existentă înainte de instituirea măsurilor provizorii, întrucât utilizatorii care reprezintă peste 10 % din totalul consumului comunitar de fibre PSF și aproximativ 15 % din totalul importurilor din țările în cauză au cooperat la anchetă. Participarea la anchetă a principalelor asociații de utilizatori (în numele societăților care reprezintă peste 50 % din consumul total de PSF în Comunitate) a fost luată, de asemenea, în considerare, confirmând astfel că constatările și concluziile privind necesitatea de a încheia ancheta din motive legate de interesul comunitar sunt suficient de motivate.

               (14)

               Potrivit utilizatorilor, instituirea măsurilor va agrava deficitul de aprovizionare cu fibre PSF deoarece industria comunitară nu este în măsură să satisfacă cererea în UE. Această situația va avea, de asemenea, un rol în creșterea prețurilor fibrelor PSF și, prin urmare, a prețurilor la produsele industriilor în aval, amenințând competitivitatea lor pe o piață pe care importurile de produse finite la prețuri mici joacă un rol important. În aceste circumstanțe, în scurt timp sunt de așteptat pierderi de ocupare a forței de muncă în industriile comunitare care utilizează fibre PSF.

         (a)   Deficitul de aprovizionare

               (15)

               Utilizatorii de fibre PSF susțin că vor deveni mai dependenți de importurile de la un număr foarte limitat de producători din alte țări terțe, deoarece oferta producătorilor comunitari se deteriorează în general pentru toate tipurile de fibre PSF. Acest fapt se datorează conversiei industriale a producătorilor comunitari de la fibrele PSF la alte produse. De exemplu, La Seda de Barcelona și-a redus producția de PSF pentru a-și mări producția de polietilenă tereftalată (PET). În mod similar, problemele de producție cauzate de incendiul din Trevira în decembrie 2006 și dificultățile financiare ale societății Tergal [aflată sub supraveghere din cauza insolvabilității („procedure de sauvegarde”) din noiembrie 2006] care a fost furnizorul cel mai fiabil de fibre PSF pentru industria de filare agravează problemele de aprovizionare. În sfârșit, trebuie reamintit faptul că unul din producătorii comunitari (Pennine Fibres) a dat faliment.

               (16)

               Utilizatorii, în principal producătorii de accesorii de pat și de materiale de capitonare, sunt amenințați de un deficit important, în special în ceea ce privește următoarele fibre utilizate în industria de nețesute (3):

                           1.

                           HCS (hollow conjugated siliconised) pentru care un singur producător coreean (în afară de furnizorii taiwanezi) este capabil să furnizeze cantități mari într-un termen rezonabil;

                           2.

                           LMP: Se pare că o singură societate din Coreea ar fi în măsură să furnizeze acest tip de fibră în cantități destul de mari.

               (17)

               De asemenea, informațiile suplimentare furnizate după comunicarea provizorie de un producător comunitar care a cooperat arată că tipurile de PSF vândute de industria comunitară și tipurile de PSF importate din Malaezia și Taiwan sunt diferite.

               (18)

               Utilizatorii comunitari au afirmat, de asemenea, că este greu să treci la alte surse de aprovizionare, în special în țări terțe care nu fac obiectul măsurilor antidumping. S-a afirmat că producătorii-exportatori de fibre PSF au nevoie de timp pentru a-și relua exporturile în Comunitate, în special având în vedere riscul că taxele ar fi reintroduse de îndată ce importurile acestora ar atinge un anumit nivel de volum. În plus, chiar dacă utilizatorii ar fi capabili să achiziționeze fibre PSF de la furnizori noi, situați în alte țări, ei trebuie să testeze dacă tipurile de fibre PSF produse de acești producători sunt potrivite pentru producția lor specifică. În orice caz, utilizatorii au afirmat că nu există producători în Comunitate sau în țări terțe care nu fac obiectul unor măsuri antidumping și care să posede capacitățile necesare pentru a furniza suficiente fibre specifice produse în Taiwan.

               (19)

               Cifrele Eurostat disponibile arată că importurile din Indonezia, Thailanda și India, pentru care măsurile antidumping au fost abrogate de la sfârșitul lui octombrie 2006, au crescut rapid în termeni relativi până la sfârșitul anului 2006. Acest fapt poate să sugereze că alte surse de aprovizionare există deja pe piața comunitară. Cu toate acestea, volumul în cauză este încă relativ scăzut și aceste țări nu pot să răspundă rapid la cererea utilizatorilor. Prin urmare, este foarte probabil că, în cazul în care se impun măsuri privind importurile din Taiwan și Malaezia, utilizatorii vor trebui să comande o parte importantă a fibrelor lor din țările care fac obiectul măsurilor antidumping.

               (20)

               În legătură cu argumentul prezentat la considerentul (158) din regulamentul provizoriu privind capacitatea limitată a industriei comunitare în comparație cu necesitățile utilizatorilor comunitari de fibre PSF, industria comunitară nu a prezentat niciun comentariu. În mod cert, industria comunitară și alți producători comunitari nu sunt în poziția de a face eforturile necesare pentru a satisface cererea comunitară. De asemenea, ancheta realizată după instituirea măsurilor provizorii a arătat că utilizatorii comunitari întâmpină mari dificultăți atunci când încearcă să obțină anumite tipuri de PSF din țări terțe care nu fac obiectul măsurilor antidumping.

               (21)

               Există, de asemenea, indicații conform cărora cererea mare în alte țări terțe de anumite tipuri de PSF care nu sunt disponibile în Comunitate a condus deja la creșteri de prețuri. Prin urmare, celelalte surse de aprovizionare sunt afectate, de asemenea, de situația creată prin instituirea măsurilor.

               (22)

               Pe baza celor menționate anterior, chiar dacă există anumite surse alternative de aprovizionare care sunt accesibile utilizatorilor comunitari și în pofida faptului că au fost instalate recent noi întreprinderi producătoare de PSF (4) și capacitatea din Trevira a fost restabilită până la sfârșitul lunii martie 2007, aprovizionarea cu fibre PSF ar putea să rămână problematică pe piața comunitară.

         (b)   Creșterea prețurilor fibrelor PSF

               (23)

               Utilizatorii comunitari de fibre PSF au afirmat că, în urma instituirii măsurilor provizorii, ei suferă de pe urma creșterii semnificative a prețurilor pentru anumite tipuri de PSF originare nu numai din țările în cauză, dar și de la alți furnizori situați în Coreea și în India. Faptul că cererea a crescut în comparație cu sursele de aprovizionare disponibile care nu fac obiectul măsurilor antidumping a condus, de asemenea, la creșterea prețului fibrelor PSF pe piața comunitară.

               (24)

               Utilizatorii au furnizat informații care indică creșterea prețurilor la „fibrele specializate” oferite de furnizori din alte țări terțe în urma instituirii măsurilor antidumping provizorii privind importurile originare din Taiwan și Malaezia. Faptul că utilizatorii comunitari nu pot să se bazeze întru totul pe furnizorii comunitari pentru anumite tipuri de PSF sau pe alți furnizori situați în alte țări terțe care nu fac obiectul măsurilor antidumping poate să ducă pe termen scurt la alte creșteri ale prețului.

         (c)   Impactul asupra costurilor măsurilor propuse

               (25)

               Analiza mai aprofundată a impactului posibil al instituirii măsurilor a arătat că industria producătoare de accesorii de pat si de materiale de capitonare ar putea fi, probabil, mai sensibilă la eventuale creșteri ale prețului materiei prime decât sectorul de filare. Producătorii de perne, cuverturi, perne decorative, tapițerii etc. au o marjă de profit în medie cu 5 % mai mică, iar fibrele PSF reprezintă până la 30 % din costul lor total de producție. Având în vedere că aceștia sunt utilizatorii principali de fibre LMP și HCS pentru care presupusul deficit de aprovizionare în Comunitate riscă să se agraveze odată cu instituirea măsurilor, impactul probabil asupra costurilor lor de producție ar putea să atingă 6-8 %.

               (26)

               Este evident că odată cu o asemenea creștere a costurilor, industria producătoare de accesorii de pat va fi serios afectată de concurența tot mai mare reprezentată de China în sectorul produselor finite și nu va fi capabilă să facă oferte atractive clienților săi, în special marile lanțuri de vânzători cu amănuntul cu o piață de cumpărători extrem de importantă. O decizie de a institui taxe antidumping asupra importurilor din Malaezia și din Taiwan va conduce la o slăbire și mai pronunțată a competitivității lor.

               (27)

               S-a concluzionat la considerentul (164) din regulamentul provizoriu că impactul măsurilor propuse asupra industriilor în aval va fi limitat. Pe baza faptelor și considerentelor menționate anterior, ancheta ulterioară a arătat că, în medie, creșterea costurilor pentru utilizatori se va situa între 0,4 și 1,5 % și poate atinge 6-8 % în industria producătoare de accesorii de pat, în special în cazul utilizatorilor care își obțin majoritatea fibrelor PSF din Taiwan. Astfel, impactul nu va fi distribuit uniform asupra utilizatorilor și situația economică a anumitor utilizatori va fi grav afectată.

         (d)   Creșterea prețurilor pentru produsele în aval

               (28)

               Utilizatorii au afirmat, de asemenea, că, în cazul în care măsurile antidumping se mențin la nivelul actual pentru importurile originare din Taiwan și Malaezia, este inevitabil ca prețurile pentru produsele în aval să crească pe piața comunitară. Acest fenomen va declanșa, la rândul lui, o creștere a importurilor de produse în aval la prețuri mici și va agrava problemele întâmpinate de industriile utilizatoare. Statisticile recente indică în mod clar că, după impunerea măsurilor antidumping asupra importurilor de fibre PSF din China, volumul importurilor de anumite produse finite care conțin PSF (5) a crescut cu 39 %.

               (29)

               Este adevărat că a existat o legătură între instituirea măsurilor antidumping asupra fibrelor PSF din China și creșterea importurilor de produse în aval din China. Statisticile arată că nu este vorba de o situație izolată și că măsurile antidumping instituite în trecut asupra fibrelor PSF originare din diverse țări terțe au determinat aceeași reacție din partea țărilor în cauză. Fie creșterile prețurilor la PSF vor fi suportate integral de consumatorii de produse în aval, fie vor exista reduceri de locuri de muncă în industriile comunitare în aval dacă acestea își reduc producția din cauza creșterii importurilor din țările terțe.

         (e)   Consecințele pentru ocuparea forței de muncă pe piața comunitară

               (30)

               Ancheta a arătat că producția de PSF nu este o activitate cu utilizare intensivă a forței de muncă. Industria comunitară numără mai puțin de 700 de angajați în Comunitate, iar ansamblul ocupării forței de muncă pentru producția de fibre PSF în Comunitate constituie mai puțin de 3 000 de locuri de muncă. Întrucât, astfel cum s-a menționat anterior, majoritatea tipurilor de fibre PSF vândute de industria comunitară sunt diferite de tipurile de PSF importate din Malaezia și din Taiwan și ținând seama de faptul că cererea de PSF în Comunitate este în creștere continuă, se consideră că există puține șanse ca un număr mare de locuri de muncă să fie amenințat în cazul în care nu se instituie măsuri definitive.

               (31)

               Cu toate acestea, în conformitate cu cifrele furnizate de Comisie, utilizatorii care reprezintă circa 10 % din consumul comunitar de fibre PSF numără peste 7 000 de angajați în sectorul produselor care conțin PSF. Prin urmare, se poate presupune că aproximativ 70 000 de locuri de muncă depind de industria utilizatoare în cazul de față și că cel puțin 10 % sunt în industria producătoare de accesorii de pat și de materiale de capitonare care, după cum se menționează anterior, are marje de profit foarte reduse și este principala utilizatoare de fibre LMP și HCS. De asemenea, pe baza ponderii costurilor salariale în costul de producție al industriilor utilizatoare, s-a constatat că impactul mediu asupra costurilor de 1 % reprezintă 2,5-7,75 % din costurile salariale. Prin urmare, instituirea măsurilor definitive ar putea conduce la pierderi semnificative de locuri de muncă pe termen scurt în industria comunitară în aval pentru a compensa creșterea costului materiilor prime sau ca urmare a opririi sau reducerii producției în industria producătoare de accesorii de pat.

               (32)

               De asemenea, a fost analizat impactul asupra industriei comunitare, înainte ca aceasta să își retragă plângerea. Informațiile disponibile au arătat că producătorii comunitari nu furnizează tuturor utilizatorilor din Comunitate cantitățile și tipurile de PSF necesare.

               (33)

               În plus, ancheta a arătat că nivelul investițiilor realizate de industria comunitară era redus pentru o activitate cu utilizare intensivă a capitalului și că producătorii au preferat să investească în alte produse, precum PET.

               (34)

               În conformitate cu considerentul (166) din regulamentul provizoriu, un singur furnizor de materii prime a cooperat la anchetă. Acesta a susținut în mod expres instituirea de taxe, care ar permite industriei comunitare să rămână viabilă și i-ar asigura, de asemenea, propria sa poziție. El nu a furnizat informații privind impactul instituirii sau neinstituirii măsurilor asupra activității sale.

               (35)

               S-a afirmat de către industria comunitară, care produce, după cum se susține, 40 % din fibrele PSF din recipientele PET reciclate, și de către o asociație de producători activă în sectorul reciclării că neinstituirea măsurilor definitive în cazul importurilor de PSF care fac obiectul unui dumping originare din Malaezia și din Taiwan va reduce capacitatea industriei comunitare de a transforma deșeurile de recipiente PET în PSF. De asemenea, s-a afirmat că neinstituirea măsurilor va avea un impact negativ asupra mediului, deoarece emisiile de CO2 vor crește dacă industria de reciclare ar trebui să expedieze în afara Europei deșeurile de materii plastice pe care le vinde în prezent producătorilor comunitari de fibre PSF.

               (36)

               În primul rând, trebuie subliniat faptul că o cantitate semnificativă de fibre importate din țările în cauză sunt fibre LMP sau sunt utilizate de industria de filare și că, în conformitate cu informațiile disponibile în acest stadiu, fibrele LMP și majoritatea fibrelor utilizate pentru industria de filare trebuie fabricate din materii prime primare.

               (37)

               În al doilea rând, în conformitate cu elementele de probă prezentate Comisiei, cererea de recipiente PET din Asia este mare și în creștere, iar neinstituirea măsurilor antidumping nu-i va împiedica pe reciclatorii de recipiente PET să își vândă produsele pe piața mondială.

               (38)

               În sfârșit, în măsura în care argumentul privind CO2 ar putea avea un rol în politica de protecție comercială, acesta a fost prezentat pentru prima dată la un an după inițierea prezentei proceduri, ceea ce face imposibilă verificarea corespunzătoare a veridicității sale.

               (39)

               Ținând seama de observațiile prezentate de diverse părți și de rezultatele anchetei, se concluzionează că instituirea măsurilor antidumping definitive asupra importurilor de fibre PSF care fac obiectul unui dumping, originare din Malaezia și Taiwan, va avea un impact semnificativ asupra utilizatorilor comunitari. Prin urmare, concluzia, astfel cum a fost prevăzută la considerentul (168) din regulamentul provizoriu, nu poate fi confirmată.

               (40)

               Avantajele globale de care ar putea beneficia industria comunitară trebuie evaluate în raport cu eventualele dezavantaje, în special pentru utilizatori și, într-o anumită măsură, pentru consumatori. Volumul și varietatea ofertei producătorilor comunitari se deteriorează. Acest fapt se datorează, printre alte motive, conversiei industriale a producătorilor comunitari de la fibrele PSF la alte produse (de exemplu, la Seda de Barcelona) și dificultăților financiare ale Tergal. Există, pe piața comunitară, o problemă de aprovizionare pentru anumite tipuri de fibre, iar producătorii comunitari nu pot și nu doresc să facă eforturile necesare pentru a satisface cererea. În plus, este probabil ca instituirea taxelor să ducă la creșteri semnificative ale prețurilor la anumite tipuri de fibre PSF care nu sunt disponibile în cantități suficiente în Comunitate. De asemenea, ar trebui să se țină seama de faptul că anumiți utilizatori de PSF (în special industria producătoare de accesorii de pat) au marje de profit foarte reduse și vor trebui să transfere orice creștere a prețului fibrelor PSF asupra consumatorilor sau să își abandoneze activitățile în cazul în care concurența din partea țărilor terțe nu le-ar permite să își mărească prețurile.

               (41)

               Având în vedere cele de mai sus, nu se poate concluziona că, în urma retragerii plângerii, încheierea procedurii nu ar fi în interesul Comunității.

               (42)

               Părțile interesate au fost informate în consecință și li s-a acordat posibilitatea de a prezenta observații.

               (43)

               Prin urmare, se concluzionează că procedura antidumping privind importurile în Comunitate de fibre sintetice discontinue din poliester (PSF) originare din Malaezia și din Taiwan ar trebui încheiată fără a se institui măsuri antidumping.

               (44)

               Sumele depuse cu titlu provizoriu în temeiul Regulamentului (CE) nr. 2005/2006 ar trebui eliberate,

         DECIDE:
   Articolul 1
   Procedura antidumping privind importurile de fibre sintetice discontinue din poliester, necardate, nepieptănate și nici altfel prelucrate pentru filare, încadrate la codul NC 5503 20 00, originare din Malaezia și din Taiwan, se încheie.
   Articolul 2
   Regulamentul (CE) nr. 2005/2006 se abrogă.
   Articolul 3
   Sumele depuse cu titlu de taxă antidumping provizorie instituită în conformitate cu Regulamentul (CE) nr. 2005/2006 se eliberează.
   Articolul 4
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 19 iunie 2007.

            Pentru Comisie

         Peter MANDELSON

            Membru al Comisiei

      (1)  JO L 56, 6.3.1996, p. 1. Regulament, astfel cum a fost modificat ultima dată prin Regulamentul (CE) nr. 2117/2005 (JO L 340, 23.12.2005, p. 17).

      (2)  JO L 379, 28.12.2006, p. 65.

      (3)  Acest fapt este confirmat de surse independente. În raportul PCI din august 2006, la pagina 16 se afirmă, într-adevăr, că „În anumite cazuri, industria europeană nu este în măsură să țină pasul cu oferta industriei din Asia de Est, în special în sectorul fibrelor cu temperatură de topire scăzută și al fibrelor bicomponente, acesta rămânând un domeniu vulnerabil al întreprinderilor textile europene”.

      (4)  Potrivit afirmațiilor făcute de industria comunitară, noi întreprinderi de PSF au fost instalate în Polonia, România și Bulgaria în 2006. Cu toate acestea, nu există informații care să indice dacă acest fapt ar conduce la creșterea capacității în comparație cu situația înregistrată în perioada de examinare a prejudiciului. Nu au fost furnizate indicații privind evoluția capacității industriei UE în legătură cu evoluția cererii.

      (5)  Accesorii de pat și produse similare (cuverturi, plăpumi cu puf, perne decorative, fotolii puf și perne) umplute cu alte materiale decât pene, acoperite sau nu (cod NC 9404 90 90).


title: Decizia Consiliului din 11 iunie 1981 privind încheierea Convenției privind poluarea atmosferică transfrontalieră pe distanțe lungi

text:
               11/Volumul 03

               RO

               Jurnalul Ofícial al Uniunii Europene

               164

         31981D0462

               L 171/11

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 11 iunie 1981
   privind încheierea Convenției privind poluarea atmosferică transfrontalieră pe distanțe lungi
   (81/462/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 235,
   având în vedere propunerea Comisiei,
   având în vedere avizul Parlamentului European (1),
   având în vedere avizul Comitetului Economic și Social (2),
   întrucât scopul politicii comunitare de mediu, așa cum a fost formulat în Declarația Consiliului Comunităților Europene și a reprezentanților guvernelor statelor membre reuniți în Consiliu la 22 noiembrie 1973 privind Programul de acțiune al Comunităților Europene în domeniul mediului (3), completat de Rezoluția Consiliului Comunităților Europene și a reprezentanților guvernelor statelor membre reuniți în Consiliu la 17 mai 1977 privind continuarea și aplicarea politicii și a Programului de acțiune ale Comunității Europene în domeniul mediului (4), adică îmbunătățirea calității vieții și a cadrului de viață, a zonelor înconjurătoare și a condițiilor de viață ale popoarelor din Comunitate, implică în special prevenirea, reducerea și, în cea mai mare măsură posibilă, eliminarea poluării și a noxelor, precum și căutarea unei soluții comune pentru problemele din domeniul mediului împreună cu statele din afara Comunității, în special cu cele care fac parte din organizații internaționale;
   întrucât unul dintre principiile politicii de mediu menționate anterior este, în conformitate cu Declarația Conferinței Organizației Națiunilor Unite privind mediul uman adoptată la Stockholm în 1972, acela că trebuie depuse eforturi pentru a asigura că activitățile desfășurate într-un stat nu degradează în nici un mod mediul altui stat;
   întrucât Comunitatea a participat la negocieri, în cadrul Comisiei Economice pentru Europa, la Convenția și la Rezoluția privind poluarea atmosferică transfrontalieră pe distanțe lungi;
   întrucât, la 14 noiembrie 1979, Comunitatea a semnat Convenția privind poluarea atmosferică transfrontalieră pe distanțe lungi și a aprobat Rezoluția privind poluarea atmosferică transfrontalieră pe distanțe lungi, prin care semnatarii convenției au hotărât inițierea aplicării provizorii a convenției în cadrul Comisiei Economice pentru Europa, cu titlu interimar, și s-au angajat să își îndeplinească obligațiile asumate prin convenție în modul cel mai complet posibil până la intrarea în vigoare a acesteia;
   întrucât participarea Comunității la aplicarea acestei convenții este necesară pentru a îndeplini unul dintre obiectivele Comunității; întrucât competențele necesare nu au fost prevăzute în dispozițiile din tratat, altele decât cele din articolul 235;
   întrucât Comunitatea participă la aplicarea convenției menționate anterior exercitându-și competența care decurge din normele comune, precum și din cele rezultate din adoptarea altor acte de către Consiliu și din folosirea rezultatelor acțiunilor comunitare (cercetare, schimb de informații) în domeniile în cauză;
   întrucât Comunitatea trebuie deci să încheie convenția menționată anterior,
   DECIDE:
   Articolul 1
   Convenția privind poluarea atmosferică transfrontalieră pe distanțe lungi se aprobă în numele Comunității Economice Europene.
   Textele convenției menționate anterior și ale rezoluției privind poluarea atmosferică transfrontalieră pe distanțe lungi sunt anexate la prezenta decizie.
   Articolul 2
   Președintele Consiliului depune actul în conformitate cu dispozițiile articolului 15 din convenție (5).

      Adoptată la Luxemburg, 11 iunie 1981.

            Pentru Consiliu

            Președintele

         L. GINJAAR

      (1)  JO C 59, 10.3.1980, p. 71.

      (2)  JO C 72, 24.3.1980, p. 25.

      (3)  JO C 112, 20.12.1973, p. 1.

      (4)  JO C 139, 13.6.1977, p. 1.

      (5)  Data intrării în vigoare a convenției este publicată în Jurnalul Oficial al Comunităților Europene de către Secretariatul General al Consiliului.


Anunţ juridic important

|

52007BP0119(02)

2. Decizia Parlamentului European din 24 aprilie 2007 privind închiderea conturilor Centrului de Traduceri pentru Organismele Uniunii Europene pentru exerciţiul financiar 2005 (C6-0393/2006 - 2006/2160(DEC))

Jurnalul Oficial 074 E , 20/03/2008 p. 0222 - 0223

		2.Decizia Parlamentului European din 24 aprilie 2007 privind închiderea conturilor Centrului de Traduceri pentru Organismele Uniunii Europene pentru exerciţiul financiar 2005 (C6-0393/2006 — 2006/2160(DEC))Parlamentul European,- având în vedere conturile anuale finale ale Centrului de Traduceri pentru Organismele Uniunii Europene pentru exerciţiul financiar 2005 [1],- având în vedere raportul Curţii de Conturi privind conturile anuale finale ale Centrului de Traduceri pentru Organismele Uniunii Europene pentru exerciţiul financiar 2005, precum şi răspunsurile centrului [2],- având în vedere Recomandarea Consiliului din 27 februarie 2007 (5711/2007 — C6-0080/2007),- având în vedere Tratatul CE, în special articolul 276,- având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene [3], în special articolul 185,- având în vedere Regulamentul (CE) nr. 2965/94 al Consiliului din 28 noiembrie 1994 de înfiinţare a Centrului de Traduceri pentru Organismele Uniunii Europene [4], în special articolul 14,- având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului [5], în special articolul 94,- având în vedere articolul 71 şi anexa V la Regulamentul său de procedură,- având în vedere raportul Comisiei pentru control bugetar (A6-0101/2007),1. constată că situaţia conturilor anuale finale ale Centrului de Traduceri pentru Organismele Uniunii Europene pentru exerciţiile financiare 2004 şi 2005 se prezintă după cum urmează:Sursa: Date compilate de către centru. Prezentul tabel rezumă datele furnizate de centru în conturile sale anuale.(în mii EUR) |Contul de venituri şi cheltuieli pentru exerciţiile financiare 2004 şi 2005 || 2005 | 2004 |Venituri din exploatareFacturare pentru exerciţiul financiar | 30408 | 23423 |Venituri diverse | 372 | 150 |Total venituri(a): | 30780 | 23573 |Cheltuieli de funcţionareCheltuieli curente | 13200 | 11929 |Clădiri, echipamente şi cheltuieli de funcţionare diverse | 3547 | 2734 |Cheltuieli operaţionale | 7397 | 5919 |Fonduri alocate pentru provizioane | 1849 | 1410 |Total cheltuieli (b) | 25993 | 21992 |Rezultatul din exploatare (c = a-b) | 4787 | 1581 |Venituri financiareDobânzi bancare | 428 | 387 |Diferenţe de curs valutar | 1 | 1 |Total venituri financiare (d) | 429 | 388 |Cheltuieli financiareCheltuieli bancare | 4 | 7 |Total cheltuieli financiare (e) | 4 | 7 |Rezultat financiar (f = d-e) | 425 | 381 |Rezultatul din activităţi ordinare (g = c+f) | 5212 | 1962 |Venituri extraordinare (h) | 0 | 2230 |Cheltuieli extraordinare (i) | 0 | 0 |Rezultatul excepţional (j = h-i) | 0 | 2230 |Rezultatul exerciţiului financiar (g+j) | 5212 | 4192 |2. aprobă închiderea conturilor Centrului de Traduceri pentru Organismele Uniunii Europene pentru exerciţiul financiar 2005;3. încredinţează Preşedintelui sarcina de a transmite prezenta decizie directorului Centrului de Traduceri pentru Organismele Uniunii Europene, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).[1] JO C 266, 31.10.2006, p. 25.[2] JO C 312, 19.12.2006, p. 48.[3] JO L 248, 16.9.2002, p. 1. Regulament astfel cum a fost modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).[4] JO L 314, 7.12.1994, p. 1. Regulament astfel cum a fost modificat prin Regulamentul (CE) nr. 1645/2003 (JO L 245, 29.9.2003, p. 13).[5] JO L 357, 31.12.2002, p. 72.--------------------------------------------------


title: 2012/15/UE: Decizia Consiliului din 20 decembrie 2011 de abrogare a Deciziei 2011/491/UE privind semnarea în numele Uniunii Europene și aplicarea provizorie a Protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului dintre Comunitatea Europeană și Regatul Maroc

text:
               10.1.2012

               RO

               Jurnalul Oficial al Uniunii Europene

               L 6/1

         DECIZIA CONSILIULUI
   din 20 decembrie 2011
   de abrogare a Deciziei 2011/491/UE privind semnarea în numele Uniunii Europene și aplicarea provizorie a Protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului dintre Comunitatea Europeană și Regatul Maroc
   (2012/15/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43, alineatul (2) coroborat cu articolul 218 alineatul (5),
   având în vedere propunerea Comisiei Europene (1),
   întrucât:

               (1)

               Protocolul de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului dintre Comunitatea Europeană și Regatul Maroc (denumit în continuare „protocolul”) s-a aplicat provizoriu începând cu 28 februarie 2011, în temeiul Deciziei 2011/491/UE a Consiliului (2).

               (2)

               Ca răspuns la solicitarea Consiliului din 15 iulie 2011, în temeiul articolului 218 alineatul (6) litera (a) din Tratatul privind funcționarea Uniunii Europene, Parlamentul European a votat, la 14 decembrie 2011, să nu aprobe încheierea protocolului de către Consiliu.

               (3)

               Prin urmare, sunt necesare abrogarea Deciziei 2011/491/UE și notificarea Regatului Maroc în legătură cu încetarea aplicării provizorii a protocolului, în conformitate cu articolul 25 alineatul (2) din Convenția de la Viena privind dreptul tratatelor,

         ADOPTĂ PREZENTA DECIZIE:
   Articolul 1
   Decizia 2011/491/UE privind semnarea în numele Uniunii Europene și aplicarea provizorie a Protocolului între Uniunea Europeană și Regatul Maroc de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului dintre Comunitatea Europeană și Regatul Maroc se abrogă.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să notifice Regatului Maroc, în conformitate cu articolul 25 alineatul (2) din Convenția de la Viena privind dreptul tratatelor, faptul că Uniunea Europeană nu mai intenționează să devină parte la protocol. Respectiva notificare se prezintă sub forma unei scrisori.
   Textul scrisorii este anexat la prezenta decizie.
   Articolul 3
   Prezenta decizie intră în vigoare la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 20 decembrie 2011.

            Pentru Consiliu

            Președintele

         M. DOWGIELEWICZ

      (1)  18774/11 PECHE 411 – COM(2011) 939 final.

      (2)  JO L 202, 5.8.2011, p. 1.

      ANEXĂ
      Stimată doamnă/Stimate domn,
      În ceea ce privește Protocolul dintre Uniunea Europeană și Regatul Maroc de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului dintre Comunitatea Europeană și Regatul Maroc, care a fost inițiat la 25 februarie 2011, precum și în ceea ce privește aplicarea provizorie a acestuia, în conformitate cu articolul 12 din protocol, adoptată prin semnarea protocolului de ambele părți la 13 iulie 2011:
      Uniunea Europeană notifică prin prezenta Regatului Maroc faptul că, în conformitate cu articolul 25 alineatul (2) din Convenția de la Viena privind dreptul tratatelor, nu mai intenționează să devină parte la protocolul menționat anterior.
      Vă rog să acceptați, stimată doamnă/stimate domn, expresia înaltei mele considerații.

            În numele Uniunii Europene

         K. OSTRZYNIEWSKA


title: Decizia Consiliului din 20 noiembrie 2006 de modificare și prelungire a Deciziei 2001/923/CE privind crearea unui program de schimb, asistență și formare profesională pentru protecția monedei euro împotriva contrafacerii (programul „Pericles”)

text:
Anunţ juridic important

|

32006D0849

Jurnalul Oficial L 330 , 28/11/2006 p. 0028 - 0029 Jurnalul Oficial L 200 , 01/08/2007 p. 0212 - 0213

		20061120Decizia Consiliuluidin 20 noiembrie 2006de modificare și prelungire a Deciziei 2001/923/CE privind crearea unui program de schimb, asistență și formare profesională pentru protecția monedei euro împotriva contrafacerii (programul "Pericles")(2006/849/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 123 alineatul (4) a treia teză,având în vedere propunerea Comisiei,având în vedere avizul Parlamentului European,având în vedere avizul Băncii Centrale Europene [1],întrucât:(1) Articolul 13 alineatul (3) litera (a) din Decizia 2001/923/CE a Consiliului [2] prevede prezentarea de către Comisie, independent de administratorul programului, Parlamentului European și Consiliului, până la 30 iunie 2005, a unui raport de evaluare a relevanței, eficienței și eficacității programului, precum și o comunicare privind oportunitatea continuării și adaptării programului respectiv, însoțită de o propunere corespunzătoare.(2) Raportul de evaluare prevăzut la articolul 13 din decizia în cauză a fost emis la 30 noiembrie 2004. Acesta a arătat că programul și-a îndeplinit obiectivele și a recomandat continuarea programului.(3) O valoare de referință financiară, în sensul punctului 38 din Acordul Interinstituțional din 17 mai 2006 între Parlamentul European, Consiliu și Comisia privind disciplina bugetară și buna gestiune financiară [3] este inclusă în prezenta decizie pe întreaga durată a programului, fără a aduce atingere competențelor autorității bugetare definite prin tratat.(4) Continuarea programului reflectă necesitatea de a menține supravegherea, formarea și asistența tehnică necesară pentru susținerea protecția monedei euro împotriva falsificării, prin furnizarea unui cadru stabil pentru planificarea programelor statelor membre, în special în tr-o perioadă în care noi țări adoptă moneda unică.(5) În acest spirit, Comisia a prezentat la 8 aprilie 2005 o propunere pentru continuarea programului "Pericles" [4] până la 31 decembrie 2011.(6) În așteptarea unui acord final privind cadrul financiar comunitar pentru 2007-2013, Consiliul a decis să prelungească durata programului "Pericles" pentru anul 2006.(7) În declarația sa din 30 ianuarie 2006, Consiliul a considerat că programul "Pericles" are un caracter multianual și că este necesar ca acesta să fie prelungit până în 2011. În acest scop, acesta a invitat Comisia să prezinte o propunere pentru extinderea programului pentru perioada care începe din 2007, de îndată ce un acord privind cadrul financiar pentru 2007-2013 a fost adoptat.(8) Este necesar ca programele comunitare să fie în concordanță cu cadrul financiar comunitar.(9) Pentru a evita suprapunerile și pentru a asigura coerența și complementaritatea acțiunilor din cadrul programului "Pericles", este necesar să se creeze sinergii între acțiunile finanțate de Comisie, Banca Centrală Europeană și Europol.(10) Prin urmare, și luând în considerare necesitatea de a menține formarea și asistența pentru protecția monedei euro, programul "Pericles" ar trebui să fie prelungit până la 31 decembrie 2013. Decizia 2001/923/CE ar trebui modificată în consecință,DECIDE:Articolul 1ModificăriDecizia 2001/923/CE se modifică după cum urmează:1. La articolul 1 alineatul (2), ultima teză se înlocuiește cu următorul text:"Acesta se derulează de la 1 ianuarie 2002 până la 31 decembrie 2013."2. Următorul paragraf se adaugă la sfârșitul articolului 6:"Valoare de referință financiară pentru punerea în aplicare a programului comunitar de acțiune pentru perioada de la 1 ianuarie 2007 la 31 decembrie 2013 este de 7000000 EUR."3. La articolul 13, alineatul (3) se modifică după cum urmează:(a) la litera (a), " 30 iunie 2005" se înlocuiește cu " 30 iunie 2013";(b) textul de la litera (b) se înlocuiește cu următorul text:"(b) la încheierea perioadei inițiale și a celei suplimentare a programului și până la 30 iunie 2006 și, respectiv, 2014, rapoarte detaliate privind punerea în aplicare și rezultatele programului care stabilesc în special valoarea adăugată a asistenței financiare a Comunității."Articolul 2AplicabilitatePrezenta decizie se aplică în statele membre participante, astfel cum au fost definite la articolul 1 prima liniuță din Regulamentul (CE) nr. 974/98 al Consiliului din 3 mai 1998 privind introducerea monedei euro [5].Articolul 3Intrarea în vigoarePrezenta decizie produce efecte de la data publicării în Jurnalul Oficial al Uniunii Europene.Se aplică de la 1 ianuarie 2007.Adoptată la Bruxelles, 20 noiembrie 2006.Pentru ConsiliuPreședinteleJ. Korkeaoja[1] JO C 163, 14.7.2006, p. 7.[2] JO L 339, 21.12.2001, p. 50. Decizie, astfel cum a fost modificată prin Decizia 2006/75/CE (JO L 36, 8.2.2006, p. 40).[3] JO C 139, 14.6.2006, p. 1.[4] COM(2005) 127 final.[5] JO L 139, 11.5.1998, p. 1. Regulament astfel cum a fost modificat ultima dată prin Regulamentul (CE) nr. 1647/2006 (JO L 309, 9.11.2006, p. 2).--------------------------------------------------


title: 2008/694/CE: Decizia Comisiei din 18 august 2008 privind contribuția financiară comunitară, pentru anul 2008, destinată unui studiu în domeniul transportului animalelor

text:
               30.8.2008

               RO

               Jurnalul Oficial al Uniunii Europene

               L 232/10

      DECIZIA COMISIEI

   din 18 august 2008
   privind contribuția financiară comunitară, pentru anul 2008, destinată unui studiu în domeniul transportului animalelor
   (2008/694/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 17,
   întrucât:

               (1)

               Decizia 90/424/CEE stabilește procedurile care reglementează contribuția financiară comunitară la măsuri veterinare specifice.

               (2)

               În special, Comunitatea poate recurge la efectuarea unor studii necesare pentru dezvoltarea legislației veterinare comunitare în domeniul bunăstării animalelor.

               (3)

               Studiile, evaluările de impact și celelalte evaluări care acoperă domeniile sănătății animale, bunăstării animalelor și siguranței alimentare vor sprijini, de asemenea, acțiunile identificate în cadrul Planului de acțiune comunitar privind protecția și bunăstarea animalelor 2006-2010 (2).

               (4)

               Planul de acțiune respectiv identifică diverse domenii de acțiune, în special ridicarea nivelului standardelor minime actuale pentru protecția și bunăstarea animală și introducerea indicatorilor standardizați de bunăstare animală. În ceea ce privește transportul animalelor, opinia științifică a experților consultați arată că sunt necesare noi norme adecvate privind duratele de deplasare și densitatea încărcăturii.

               (5)

               Pentru a efectua o evaluare a impactului și, în special, pentru a evalua efectele asupra bunăstării și sănătății animale, asupra sănătății publice, precum și efectele economice, sociale, ecologice sau administrative pe care ar putea să le determine o modificare, referitoare la duratele de deplasare și la raționalizarea spațiului, a Regulamentului (CE) nr. 1/2005 din 22 decembrie 2004 privind protecția animalelor în timpul transportului și al operațiunilor conexe și de modificare a Directivelor 64/432/CEE și 93/119/CE și a Regulamentului (CE) nr. 1255/97 (3), este necesară efectuarea unui studiu.

               (6)

               Prin urmare, este oportună o contribuție financiară comunitară, pentru anul 2008, destinată unui studiu care să evalueze diversele opțiuni de politici aferente unor scenarii identificate privind duratele de deplasare și raționalizarea spațiului pentru animalele transportate și care să aprecieze efectele asupra bunăstării și sănătății animale, asupra sănătății publice, precum și efectele economice, sociale, ecologice și administrative ale fiecăreia. Ar trebui specificată suma maximă care va fi alocată acestei acțiuni.

               (7)

               Această acțiune va fi efectuată prin intermediul unui contract de achiziții de servicii, conform procedurilor de achiziționare privind procedurile negociate stabilite la articolul 91 alineatul (1) litera (d) din Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (4) și la articolele 126 și 129 alineatul (1) din Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5).

               (8)

               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,

         DECIDE:
   Articolul 1
   Se aprobă acordarea unei contribuții financiare comunitare de maximum 58 000 EUR pentru efectuarea unui studiu privind duratele de deplasare și raționalizarea spațiului în timpul transportului animalelor.
   Articolul 2
   Acordarea contribuției menționate la articolul 1 este reglementată de normele privind achizițiile publice și se efectuează prin intermediul unei proceduri negociate conform articolului 91 alineatul (1) litera (d) din Regulamentul (CE, Euratom) nr. 1605/2002 al Consiliului.
   Contribuția financiară prevăzută la articolul 1 este finanțată prin linia bugetară 17 04 02 01 a bugetului Comunităților Europene pentru anul 2008.

      Adoptată la Bruxelles, 18 august 2008.

            Pentru Comisie

         Androulla VASSILIOU

            Membru al Comisiei

      (1)  JO L 224, 18.8.1990, p. 19. Decizie modificată ultima dată prin Decizia 2006/965/CE a Consiliului (JO L 397, 30.12.2006, p. 22).

      (2)  Comunicarea Comisiei către Parlamentul European și Consiliu privind un Plan de acțiune comunitar privind protecția și bunăstarea animalelor 2006-2010, COM(2006) 13 final.

      (3)  JO L 3, 5.1.2005, p. 1.

      (4)  JO L 248, 16.9.2002, p. 1, modificat ultima dată prin Regulamentul (CE) nr. 1525/2007 al Consiliului (JO L 343, 27.12.2007, p. 9).

      (5)  JO L 357, 31.12.2002, p. 1, modificat ultima dată prin Regulamentul (CE, Euratom) nr. 478/2007 al Comisiei (JO L 111, 28.4.2007, p. 13).


title: 2013/35/UE: Decizia Băncii Centrale Europene din 19 decembrie 2012 privind modificarea temporară a normelor de eligibilitate a garanțiilor exprimate în monedă străină (BCE/2012/34)

text:
               18.1.2013

               RO

               Jurnalul Oficial al Uniunii Europene

               L 14/22

         DECIZIA BĂNCII CENTRALE EUROPENE
   din 19 decembrie 2012
   privind modificarea temporară a normelor de eligibilitate a garanțiilor exprimate în monedă străină
   (BCE/2012/34)
   (2013/35/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 12.1 și articolul 14.3, coroborate cu articolul 3.1 prima liniuță și articolul 18.2,
   întrucât:

               (1)

               În temeiul articolului 18.1 din Statutul Sistemului European al Băncilor Centrale și al Băncii Centrale Europene, Banca Centrală Europeană (BCE) și băncile centrale naționale ale statelor membre a căror monedă este euro (denumite în continuare „BCN”) pot desfășura operațiuni de creditare cu instituțiile de credit și cu alți participanți pe piață pe baza unor garanții corespunzătoare. Condițiile standard în care BCE și BCN sunt pregătite să participe la operațiuni de creditare, inclusiv criteriile în temeiul cărora este stabilită eligibilitatea garanțiilor pentru operațiunile de creditare din Eurosistem, sunt prevăzute în anexa I la Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1).

               (2)

               În temeiul secțiunii 1.6 din anexa I la Orientarea BCE/2011/14, Consiliul guvernatorilor poate schimba, în orice moment, instrumentele, condițiile, criteriile și procedurile de executare a operațiunilor de politică monetară din Eurosistem.

               (3)

               Pentru a facilita furnizarea de lichiditate contrapărților la operațiunile de politică monetară din Eurosistem, la 6 septembrie 2012 Consiliul guvernatorilor a hotărât să extindă temporar criteriile pentru stabilirea eligibilității activelor care urmează a fi folosite drept garanții pentru operațiunile de politică monetară din Eurosistem prin acceptarea instrumentelor de creanță tranzacționabile exprimate în lire sterline, yeni sau dolari americani drept active eligibile pentru operațiunile de politică monetară. La 10 octombrie 2012 hotărârea Consiliului guvernatorilor a fost pusă în aplicare prin Orientarea BCE/2012/23 (2) care a modificat Orientarea BCE/2012/18 din 2 august 2012 privind măsuri suplimentare temporare legate de operațiunile de refinanțare din Eurosistem și eligibilitatea colateralului și de modificare a Orientării BCE/2007/9 (3).

               (4)

               La 26 noiembrie 2012 Consiliul guvernatorilor a adoptat Orientarea BCE/2012/25 de modificare a Orientării BCE/2011/14 privind instrumentele și procedurile de politică monetară ale Eurosistemului (4). Unul dintre motivele modificării a fost acela de a crea o listă a structurilor de cupoane ale instrumentelor de creanță tranzacționabile acceptate în cadrul politicii monetare din Eurosistem.

               (5)

               Unele instrumente de creanță tranzacționabile exprimate în monedă străină care în prezent sunt eligibile în temeiul articolului 5a din Orientarea BCE/2012/18 au cupoane „flat floating” legate de un index corespunzător ratei pieței monetare din zona euro care are legătură cu moneda în care sunt exprimate. Aceste instrumente ar deveni neeligibile la 3 ianuarie 2013, data de la care ar deveni aplicabile ultimele modificări ale Orientării BCE/2011/14. Totuși, Consiliul guvernatorilor apreciază că instrumentele de creanță tranzacționabile exprimate în monedă străină ar trebui să își păstreze caracterul de garanții temporar eligibile pentru operațiunile de politică monetară din Eurosistem, indiferent dacă cupoanele acestora sunt indexate în funcție de o rată a dobânzii pentru alte monede decât euro sau de indici ai inflației din afara zonei euro. De aceea, Consiliul guvernatorilor a hotărât suspendarea dispoziției specifice din Orientarea BCE/2011/14 care ar împiedica eligibilitatea continuă a acestor active.

               (6)

               Măsurile suplimentare prevăzute în prezenta decizie ar trebui aplicate temporar, până când Consiliul guvernatorilor va aprecia că nu mai sunt necesare, pentru asigurarea unui mecanism adecvat de transmitere a politicii monetare,

         ADOPTĂ PREZENTA DECIZIE:
   Articolul 1
   Suspendarea anumitor prevederi ale anexei I la Orientarea BCE/2011/14
   (1)   Criteriile minime de eligibilitate din Eurosistem pentru cupoane, astfel cum sunt prevăzute la punctul 6.2.1.1 primul paragraf litera (b) din anexa I la Orientarea BCE/2011/14, se suspendă pentru instrumentele de creanță tranzacționabile exprimate în monedă străină în conformitate cu articolul 2.
   (2)   În cazul oricărei neconcordanțe între prezenta decizie și Orientarea BCE/2011/14, astfel cum este pusă în aplicare la nivel național de către BCN, cea dintâi are prioritate.
   (3)   În cazul oricărei neconcordanțe între prezenta decizie și Orientarea BCE/2012/18, astfel cum este pusă în aplicare la nivel național de către BCN, cea dintâi are prioritate.
   (4)   BCN continuă să aplice toate dispozițiile Orientărilor BCE/2011/14 și BCE/2012/18, cu excepția prevederilor contrare din prezenta decizie.
   Articolul 2
   Eligibilitatea continuă ca garanții a anumitor active exprimate în lire sterline, yeni sau dolari americani
   (1)   Sunt eligibile pentru operațiunile de politică monetară din Eurosistem instrumentele de creanță tranzacționabile eligibile prevăzute la articolul 5a din Orientarea BCE/2012/18 cu cupoane indexate în funcție de doar o singură rată a pieței monetare în moneda în care sunt exprimate sau de un indice al inflației care nu conțin discrete range, range accrual, ratchet sau structuri complexe similare pentru țara respectivă.
   (2)   BCE poate publica o listă cu alte rate de referință ale dobânzii pentru moneda străină acceptabile, pe lângă cele prevăzute la alineatul (1), pe website-ul său la adresa www.ecb.europa.eu, cu aprobarea prealabilă a Consiliului guvernatorilor.
   Articolul 3
   Intrare în vigoare
   Prezenta decizie intră în vigoare la 3 ianuarie 2013.

      Adoptată la Frankfurt pe Main, 19 decembrie 2012.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 284, 17.10.2012, p. 14.

      (3)  JO L 218, 15.8.2012, p. 20.

      (4)  JO L 348, 18.12.2012, p. 30.